|  |  |  |
| --- | --- | --- |
| |  |  | | --- | --- | | брой: 17, от дата 1.3.2022 г. | стр.48 | |
|  |
|  |
| Наредба за изменение и допълнение на Наредба № 3 от 2015 г. за условията и реда за прилагане на схемите за директни плащания |
|  |
| **МИНИСТЕРСТВО НА ЗЕМЕДЕЛИЕТО**  **Наредба за изменение и допълнение на Наредба № 3 от 2015 г. за условията и реда за прилагане на схемите за директни плащания** (обн., ДВ, бр. 16 от 2015 г.; доп., бр. 31 и 80 от 2015 г.; изм., бр. 16, 50 и 69 от 2016 г., бр. 19 и 77 от 2017 г., бр. 17 и 42 от 2018 г.; Решение № 8966 от 2.07.2018 г. на ВАС на РБ – бр. 57 от 2018 г.; бр. 73 от 2018 г., бр. 20 от 2019 г., бр. 18 и 77 от 2020 г. и бр. 11 от 2021 г.)  **§ 1.** В чл. 22, ал. 2 т. 1 се изменя така:  „1. са идентифицирани с одобрени от БАБХ обикновена ушна марка и електронно средство за идентификация;“.  **§ 2.** В чл. 23, ал. 2 т. 1 се изменя така:  „1. са идентифицирани с одобрени от БАБХ обикновена ушна марка и електронно средство за идентификация;“.  **§ 3.** В чл. 25 се правят следните изменения:  1. В ал. 1:  а) в текста преди т. 1 думите „момента на замяната“ се заменят с „последния ден за подаване на заявления за подпомагане“;  б) точка 1 се отменя;  в) в т. 2 думите „деня на“ се заменят с „края на събитието, което е наложило“.  2. В ал. 2 думите „това е отразено“ се заменят с „точната дата на преместването е отразена“.  **§ 4.** В чл. 27а се правят следните изменения и допълнения:  1. В ал. 1:  а) точка 1 се изменя така:  „1. фактури при плащане по банков път и фискални касови бележки при плащане в брой, издадени от фискално устройство, когато земеделските стопани са търговци по смисъла на чл. 1 от Търговския закон;“  б) създава се т. 9:  „9. фискални отчети от млекомат – при директни продажби на сурово мляко от млекомат.“  2. В ал. 2 се създава изречение второ: „При смърт на кандидата за подпомагане, в периода след смъртта, документите по ал. 1 следва да бъдат издадени от името на представител на повече от половината от неговите наследници, упълномощен с нотариално заверено пълномощно.“  3. В ал. 6 думите „могат да бъдат предоставени“ се заменят със „се предоставят“.  **§ 5.** В чл. 27б се правят следните изменения и допълнения:  1. В ал. 1 т. 1 се изменя така:  „1. фактури при плащане по банков път и фискални касови бележки при плащане в брой, издадени от фискално устройство, когато земеделските стопани са търговци по смисъла на чл. 1 от Търговския закон;“.  2. В ал. 4 се създава изречение второ: „При смърт на кандидата за подпомагане, в периода след смъртта, документите по ал. 1 следва да бъдат издадени от името на представител на повече от половината от неговите наследници, упълномощен с нотариално заверено пълномощно.“  3. В ал. 5 думите „могат да бъдат предоставени“ се заменят със „се предоставят“.  **§ 6.** В чл. 27в се правят следните допълнения:  1. В ал. 2 се създава изречение второ: „Когато земеделските стопани кандидатстват едновременно по схемите по чл. 19 и 19а, доказаните реализирани на пазара количества краве мляко се разпределят пропорционално на броя на оторизираните преди проверка за реализация по всяка от двете схеми млечни крави, а когато кандидатстват едновременно по схемите по чл. 20 и 21, доказаните реализирани на пазара животни се разпределят пропорционално на броя на оторизираните преди проверка за реализация по всяка от двете схеми месодайни крави.“  2. В ал. 4 се създава изречение второ: „При смърт на кандидата за подпомагане документите по ал. 1 се подават в срок до 31 октомври или до 15 дни от датата на смъртта от представител на повече от половината от неговите наследници, упълномощен с нотариално заверено пълномощно.“  **§ 7.** В чл. 31а, ал. 1 се създава изречение второ: „Допустими за подпомагане са следните площи:  1. по чл. 29, която попада във физически блок с начин на трайно ползване: „Други трайни насаждения 023 ДТН“, „Овощни насаждения 022 ОН“, „Смесено земеползване 050 СЗП“ и „Дворни места 031 ДМ“;  2. по чл. 29а, която попада във физически блок с начин на трайно ползване: „Лозови насаждения 021 ЛН“, „Овощни насаждения 022 ОН“, „Други трайни насаждения 023 ДТН“, „Смесено земеползване 050 СЗП“ и „Дворни места 031 ДМ“;   3. по чл. 30, 30а, 30б и 30в, която попада във физически блок с начин на трайно ползване: „Обработваеми земи 010 ОЗ“, „Смесено земеползване 050 СЗП“ и „Дворни места 031 ДМ“;  4. по чл. 31, която попада във физически блок с начин на трайно ползване: „Оранжерийни площи 011 ОП“.“  **§ 8.** В чл. 32 се правят следните изменения и допълнения:  1. В ал. 2 т. 1 се изменя така:  „1. фактури при плащане по банков път и фискални касови бележки при плащане в брой, издадени от фискално устройство, когато кандидатите са търговци по смисъла на чл. 1 от Търговския закон;“.  2. В ал. 4 думите „могат да бъдат предоставени“ се заменят със „се предоставят“.  3. В ал. 6 се създава изречение второ: „При смърт на кандидата за подпомагане документите по ал. 1 се подават в посочения период или до 15 дни от датата на смъртта от представител на повече от половината от неговите наследници, упълномощен с нотариално заверено пълномощно.“  4. В ал. 8 се създава изречение второ: „При смърт на кандидата за подпомагане документите по ал. 1, в периода след смъртта, следва да бъдат издадени от името на представителя на наследниците по ал. 6.“  **§ 9.** В чл. 39 се правят следните изменения и допълнения:  1. В ал. 1:  а) в текста преди т. 1 накрая се добавя „отговарят на следните изисквания“;  б) точка 2 се изменя така:  „2. животните по т. 1 са идентифицирани с обикновена ушна марка и електронно средство за идентификация, одобрени от БАБХ;“  в) създава се т. 5:  „5. животните по т. 1 са навършили необходимата минимална възраст към последния ден за подаване на заявлението за подпомагане.“  2. В ал. 3:  а) в текста преди т. 1 думите „момента на замяната“ се заменят с „последния ден за подаване на заявления за подпомагане“;  б) точка 1 се отменя;  в) в т. 2 думите „деня на замяната“ се заменят с „деня на края на събитието, което е наложило замяната“.  3. Създава се ал. 4:  „(4) Подпомагане по схемата се изплаща и когато кандидатите са преместили част или всички от заявените за подпомагане животни или животните, с които са ги заменили по реда на ал. 3, в животновъден обект – пасище, отговарящ на условията по ал. 1, регистриран на името на земеделския стопанин и това е отразено в системата за идентификация и регистрация на животните на БАБХ.“  **§ 10.** В приложение № 7 към чл. 23, ал. 4, т. 1, 2 и 3 в „Списък на млечните породи овце и кози под селекционен контрол“ се създава т. 13:  „13. Източнофризийска овца.“  **§ 11.** Навсякъде в наредбата думите „министърът/министъра на земеделието, храните и горите“ и „Министерството на земеделието, храните и горите“ се заменят съответно с „министърът/министъра на земеделието“ и „Министерството на земеделието“.  **Заключителни разпоредби**  **§ 12.** Навсякъде в Наредба № 5 от 2009 г. за условията и реда за подаване на заявления по схеми и мерки за директни плащания (обн., ДВ, бр. 22 от 2009 г.; изм., бр. 37 от 2009 г., бр. 14, 19, 22 и 55 от 2010 г., бр. 18, 35, 51, 89 и 96 от 2011 г., бр. 21 от 2012 г., бр. 23 от 2013 г., бр. 22 от 2014 г., бр. 16, 31 и 38 от 2015 г., бр. 16 и 40 от 2016 г., бр. 19 и 43 от 2017 г., бр. 7 и 42 от 2018 г., бр. 20 и 43 от 2019 г., бр. 18, 38 и 51 от 2020 г. и бр. 11 от 2021 г.) думите „министъра на земеделието, храните и горите“ и „Министерството на земеделието, храните и горите“ се заменят съответно с „министъра на земеделието“ и „Министерството на земеделието“, а съкращението „МЗХГ“ се заменя с „МЗм“.  **§ 13.** В чл. 4 на Наредба № 19 от 2015 г. за реда за контрол на изискванията на схемите за преходна национална помощ (обн., ДВ, бр. 80 от 2015 г.; изм., бр. 16 от 2016 г.) се правят следните изменения и допълнения:  1. В ал. 1 числото „3“ се заменя с „5“.  2. В ал. 3 се създава изречение второ: „Когато при проверките на място се констатира значително неспазване, Разплащателната агенция увеличава съответно процента на кандидатите за подпомагане, които да бъдат проверявани на място през следващата година.“  **§ 14.** Наредбата влиза в сила от деня на обнародването й в „Държавен вестник“.  Министър: **Иван Иванов**  1447 |
|  |